Ախելո՛ոս

Ախելո՛ոս (յուն․՝ Αχελώος), ծանօթ է նաեւ Ասփրոփոթամոս (Ασπροπόταμος) անունով։ Կը բխի Փինտոս լեռնաշղթայի Լամքոս լեռէն, Մեցովոյին հարաւ, հարաւ-արեւմտուքը, Իբիրոս, Յունաստան։ 

Գետին հոսքը 220քլ․ է եւ Յոնիական ծով հազիւ թափած, գետի ջուրերէն կը կազմուին Էհինատես կղզիները։ 

Գետը կը հոսի անցնելով Թրիքալա նահանգէն եւ յաջորդաբար Քարտիցա, Արթա, Էվրիթանիա եւ Էթոլոաքարնանիա նահանգներուն սահմաններէն։ Գետը շարունակելով հոսքը, Քրեմասթոն լիճի ջրամբարէն ետք Աքարնանիա եւ Էթոլիա նահանգներուն բնական սահմանը կը դառնայ, ապա յաջորդաբար Քրեմասթոն, Քասթրաքի եւ Սթրաթու արուեստական լիճերը ճեղքելէն ետք կ՛որոգէ Աղրինիոյի դաշտը։ Դէպի Յոնիական ծով հոսքին ընթացքին, կ՛ընդունի Աղրաֆիոթիս, Թաւրոփոս, Թրիքերիոթիս եւ Ինահոս գետերուն հարկատուներուն ջուրերը։ 
ձախից|մինի|Ախելո՛ոս գետին Տելթան
Կը սեպուի ջուրերով ամենահարուստ բնիկ յունական գետը։

 Անունը 
ձախից|մինի|Թեմփլա քարաշէն կամուրջը
Գետին հին անունը Ախելո՛ոս եղած է եւ շատ հաւանական է թէ յառաջացած է՝

 «ախ» արմատ բառէն որ ջուր կը նշանակէ եւ «լո՛ոոն» բաղդատական ածականէն որ լաւագոյն կը նշանակէ, եւ կամ՝
 Յունական դիցաբանութեան մէջ Ախելո՛ոս գետային աստուածութենէն։

Ի․ դարերու կէսերուն, կ՛որոշուի օգտագործուին Ախելո՛ոս գետին առատ ջուրերը։ 1962-1966 տարիներուն ընթացքին կը ստեղծուի Քրեմասթոն արուեստական լիճը։ 1968-ին կ՛ամբողջանայ Ախելո՛ոս գետին երկրորդ ջրամբարի կառուցումը՝ Քասթրաքի լիճին վրայ։ Իսկ 1989-ին երրորդ ջրաբարի մը կառուցումը կ՛առաջացնէ Սթրաթու լիճին ստեղծումը։ 

 Բնապահպանում 
Ախելո՛ոս գետին Տելթան, Մեսոլոկիին ծովալիճը, Էհինատես կղզիները արձանագրուած են որպէս ՆԱԹՈՒՐԱ 2000։ 

 Պատկերասրահ 


 - ΕΡΤ Յունաստանի Պետական Ռատիօհեռասփռումի կայան - Տեսերիզ․ Անծանօթ յունական բնութիւնը, 011 Ախելոոսին գետաբերանը ΕΡΤ Յունաստանի Պետական Ռատիօհեռասփռումի կայան - Տեսերիզ․ Յունաստանի գետեր․ Ախելո՛ոս Ասփրոփոթամոս (Ախելո՛ոս) գետը Ախելոոս Ախելոոս, բնապահպանում

 Ծանօթագրութիւններ 

Ստորոգութիւն:Յունատանի գետեր
Ստորոգութիւն:Եւրոպայի գետեր
Ստորոգութիւն:Գետեր այբբենական կարգով
Ստորոգութիւն:Գետեր ըստ երկրի
Ստորոգութիւն:Գետեր